ЧАСТИЧНА ПРЕДВАРИТЕЛНА ОЦЕНКА НА ВЪЗДЕЙСТВИЕ
на Правилник за изменение и допълнение на Правилника за организацията и дейността на Общински съвет – Лъки, неговите комисии и взаимодействието му с общинската администрация
I.ЕЛЕМЕНТИ НА ОЦЕНКАТА И АРГУМЕНТАЦИЯ

1.Основания за приемане на правилника

Причините, които налагат приемането на Правилник за изменение и допълнение на Правилника за организацията и дейността на Общински съвет – Лъки, неговите комисии и взаимодействието му с общинската администрация, произтичат от необходимостта от актуализиране на действащата уредба относно възнагражденията на общинските съветници, регламентирани в чл. 21, ал. 2 от Правилника.  Предложението е мотивирано от обективно нарасналите очаквания на населението към дейността на Общинския съвет през мандат 2023–2027 г., повишената нормативна и административна натовареност, както и необходимостта от осигуряване на адекватна мотивация и съразмерност между възложените правомощия, отговорности и финансовата компенсация.  Изменението е съобразено с практиката на редица други общини със сходен териториален обхват, население и административни функции и цели хармонизиране на условията за упражняване на мандата на общинските съветници при спазване на принципите на законосъобразност, пропорционалност и защита на обществения интерес.

2.Заинтересовани групи

Заинтересовани страни от прилагането на предложените изменения са:  
– общинските съветници в Общински съвет – Лъки;
       – жителите на община Лъки, като носители на обществения интерес.

3.Анализ на разходи и ползи

Прилагането на изменението ще доведе до минимално увеличение на разходите за възнаграждения на общинските съветници. Необходимите финансови средства могат да бъдат осигурени в рамките на бюджета на община Лъки за съответната бюджетна година, без да се засяга финансовата стабилност на общината.  Очакваните ползи надвишават преките финансови разходи и са с дългосрочен характер. Те се изразяват в по-висока ефективност на работата на Общинския съвет, подобрено качество на местните нормативни актове и управленските решения, както и повишено обществено доверие към местното самоуправление.

4.Административна тежест и структурни промени

Предлаганото изменение не води до увеличаване на административната тежест за гражданите или бизнеса и не налага структурни промени в общинската администрация.

5.Въздействие върху нормативната уредба

Предлаганото изменение засяга единствено вътрешния подзаконов нормативен акт на Общински съвет – Лъки и не налага изменения или допълнения в други нормативни актове. То е в съответствие със Закона за местното самоуправление и местната администрация, Закона за нормативните актове и Административно-процесуалния кодекс.

6.Очаквани резултати

Очакваните резултати от прилагането на проекта са: 
 – повишена мотивация и ангажираност на общинските съветници;  
– по-ефективна работа на постоянните и временните комисии;  
– по-качествени и аргументирани решения; 
       – повишено обществено доверие към местното самоуправление.
